**2.** **Realizările Agenţiei Judeţene pentru Ocuparea Forţei de Muncă Dolj în domeniul formării profesionale la luna iulie 2024**

Persoanele aflate în căutarea unui loc de muncă pot participa la programe de formare profesională care să le asigure creşterea şi diversificarea competenţelor profesionale în scopul asigurării mobilităţii şi reintegrării pe piaţa muncii. Formarea profesională a persoanelor aflate în căutarea unui loc de muncă se face ţinându-se seama de cerinţele de moment şi de perspectivă ale pieţei muncii şi în concordanţă cu opţiunile şi aptitudinile individuale ale persoanelor respective.

Programele de formare profesională sunt gratuite pentru persoanele aflate în căutarea unui loc de muncă, înregistrate la agenţie (şomeri indemnizaţi şi neindemnizaţi) aflate în una din următoarele situaţii:

* nu au loc de muncă, nu realizează venituri sau realizează din activităţi autorizate potrivit legii venituri mai mici decât valoarea indicatorului social de referinţă în vigoare;
* nu au putut ocupa un loc de muncă după absolvirea unei instituţii de învăţământ;
* au obţinut statutul de refugiat sau beneficiază de altă formă de protecţie internaţională, conform legii, sau se află în procedura de soluţionare a cererii de azil şi au acces pe piaţa muncii, în condiţiile prevăzute de lege;
* sunt cetăţeni străini sau apatrizi care au fost încadraţi în muncă sau au realizat venituri în România sau care au drept de muncă pe teritoriul României, conform legii;
* nu au putut ocupa un loc de muncă după repatriere sau eliberare din detenţie;
* persoane care desfăsoară activităti în mediul rural şi nu realizează venituri lunare, sau realizează venituri lunare mai mici decât valoarea indicatorului social de referinţă în vigoare.

De asemenea, persoanele private de libertate, începând cu finalul perioadei de carantină şi până la ultima zi de executare a pedepsei ori a măsurii educative sau până la data la care sunt propozabile pentru liberare condiţionată ori pentru înlocuirea internării cu măsura asistării zilnice, pot urma un program de formare profesională organizat A.J.O.F.M. Dolj,cheltuielile necesare formării fiind suportate din bugetul asigurărilor pentru şomaj.

### În domeniul formării profesionale, până la sfârșitul anului se vor organiza următoarele cursuri:

|  |  |  |
| --- | --- | --- |
| **Nr.** **Crt.** | **Denumire curs** | **Numar****cursuri** |
| 1 | ÎNGRIJITOARE COPII | 1 |
| 2 | ÎNGRIJITOARE BĂTRÂNI LA DOMICILIU | 2 |
| 3 | COMPETENȚE DE COMUNICARE ÎN LIMBA ROMÂNĂ ȘI ÎN LIMBA MATERNĂ ÎN CAZUL MINORITĂÂILOR NAȚIONALE | 1 |
| 4 | FLORAR-DECORATOR | 1 |
| 5 | INSPECTOR ÎN DOMENIUL SECURITĂȚII ÎN MUNCĂ | 2 |
| 6 | LUCRĂTOR COMERCIAL | 1 |
| 7 | MANAGER PROIECT | 1 |
| 8 | MENAGER RESURSE UMANE | 1 |
| 9 | MASEUR | 2 |
| 10 | MENAJERĂ | 1 |
| 11 | REFERENT RESURSE UMANE | 2 |
| 12 | RESPONSABIL CU PROTECȚIA DATELOR CU CARACTER PERSONAL | 1 |
| 13 | ELECTRICIAN DE ÎNTREȚINERE ȘI REPARAȚII | 1 |
| 14 | MANICHIURIST | 1 |
| 15 | OPERATOR INTRODUCERE VALIDARE ȘI PRELUCRARE DATE | 1 |
| 16 | INFIRMIERĂ | 1 |

Totodată vă aducem la cunoștință că în decursul anului 2024 persoanele interesate pentru a se inscrie la un curs de formare profesioană/reconversie profesională se pot adresa AGENȚIEI JUDEȚENE PENTRU OCUPAREA FORȚEI DE MUNCĂ DOLJ și vor fi sprijinite pentru întocmirea documentației privind cursurile menționate în tabelul anexat.